अन्यत्रजस्तै नेपाल सरकारको आफ्नै कर्मचारीतन्त्र छ । शिक्षकहरु छन् । प्रायः शिक्षकहरु राजनीतिक दलका स्थानीय स्तरका कार्यकर्ताभन्दा माथि उठ्न सकेका छैनन् । कर्मचारीतन्त्र लुरे छ । त्यसले माथिको आदेशबिना ढुक्कले सास फेर्नसमेत सक्दैन । माथिको आदेशले जता चलाउँछ, त्यतै चल्छ । माथिको आदेशले जे गराउँछ, त्यही गर्छ । माथि आदेश दिने ठाउँमा हुनेहरुको योग्यताको बयान हजार जिब्रा भएका शेषनागले मात्रै गर्न सक्छन् ।
